ศาลโลกชี้ฟิลิปปินส์มีสิทธิทำประมงในหมู่เกาะปะการังสการ์โบโรห์
ศาลโลกชี้ฟิลิปปินส์มีสิทธิทำประมงในหมู่เกาะปะการังสการ์โบโรห์
12 ก.ค. 2559

ศาลอนุญาโตตุลาการถาวร (PCA) ที่กรุงเฮก ประกาศชี้ขาดตัดสินประเด็นพิพาทในทะเลจีนใต้ โดยได้ประกาศว่า ฟิลิปปินส์มีสิทธิทำประมงในบริเวณหมู่เกาะปะการังสการ์โบโรห์ พร้อมชี้ขาดว่า รัฐบาลจีนไม่มีสิทธิเหนือทรัพยากรบริเวณน่านน้ำพิพาทดังกล่าว
ทางศาลฯได้มีการตัดสินคดีที่ประเทศฟิลิปปินส์ได้ยื่นไว้เมื่อเดือนม.ค. 2558 ซึ่งระบุว่า การที่รัฐบาลจีนได้อ้างสิทธิ์เหนือทะเลจีนใต้ส่วนใหญ่นั้นขัดต่ออนุสัญญาสหประชาชาติว่าด้วยกฎหมายทะเล
ก่อนหน้านี้ รัฐบาลจีนได้ประกาศว่าจะไม่ยอมรับการอนุญาโตตุลาการในประเด็นทะเลจีนใต้ โดยข้อพิพาทใดๆที่เกิดขึ้นนั้นควรระงับด้วยความร่วมมือจากประเทศที่เกี่ยวข้อง ซึ่งนอกเหนือจากจีนและฟิลิปปินส์แล้ว ยังครอบคลุมเวียดนาม มาเลเซีย ไต้หวัน และบรูไนด้วย
ทั้งนี้ รัฐบาลจีนได้เดินหน้าสร้างเกาะและด่านทหารในน่านน้ำพิพาทดังกล่าว ซึ่งดูเหมือนจะเป็นความพยายามเพื่อเปลี่ยนแปลงสถานภาพปัจจุบันในทะเลจีนใต้